Aaron Ciechanover

Aaron J. Ciechanover (* 1. október 1947, Haifa, Izrael) je izraelský biochemik špecializujúci sa na metabolizmus a rozklad bielkovín.

Patrí medzi popredných svetových biochemikov a dostal významné ocenenia vo svojom odbore, vrátane Albert Lasker Award for Basic Medical Research (2000), Izraelskej ceny za biologický výskum (2003) a (spolu s Avramom Herškom a Irwinom Roseom) Nobelovu cenu za chémiu (2004). Je členom Pápežskej akadémie vied (nominovaný vo februári 2007).

Životopis 
Narodil sa v Haife za čias britského mandátu, zhruba pol roka pred vznikom Izraela. Jeho rodina pochádza z Poľska a do mandátnej Palestíny emigrovali pred druhou svetovou vojnou. Ciechanover získal magisterský titul v roku 1971 a promoval v roku 1974 v Jeruzaleme na Lekárskej škole Hadaas. Doktorát z biochémie získal v roku 1982 na Technione (Izraelskom technologickom inštitúte) v Haife. V súčasnosti (2010) pôsobí ako profesor na Lekárskom a výskumnom inštitúte Rut a Bruce Rappaportových pri Technione.

Referencie

Iné projekty

Externé odkazy 
 Nobel Prize.org - Aaron Ciechanover
 Technion - Aaron Ciechanover
 Isracast - Aaron Ciechanover and Avram Hershko 2004 Nobel in Chemistry 
 Jewish Virtual Library - Aaron Ciechanover

Zdroj 

Osobnosti z Haify
Izraelskí biochemici
Izraelskí lekári
Nositelia Nobelovej ceny za chémiu
Izraelskí nositelia Nobelovej ceny
Nositelia Izraelskej ceny
Členovia Európskej akadémie vied a umení
Členovia Pápežskej akadémie vied
Členovia American Academy of Arts and Sciences
Členovia United States National Academy of Sciences